Triburile aborigene din Australia sunt unele dintre cele mai vechi culturi.
Poveştile noastre sunt mai vechi decât Stonehenge-ul din Anglia.
Sunt mai vechi cu 20- 30 de mii de ani faţă de piramidele egiptene.
Dacă privim desenele rupestre Wandjina,
acele personaje sunt identice cu extratereştri Gri.
I-am sculptat, i-am evocat prin cântec,
le-am dedicat dansuri, i-am pictat,
astfel, când vizitatorii au plecat, noi nu i-am uitat.
Încă din zorii civilizaţiei, omenirea şi-a pus originile
pe seama zeilor şi a altor vizitatori din stele.
Să fie, oare, adevărat?!
Chiar ne-au ajutat fiinţe extraterestre să ne scriem istoria?
Dacă da, ar putea secretele trecutului nostru să fi fost încredinţate...
depozitarilor cunoaşterii din Australia?
www.subtitrari-noi.ro
EXTRATEREŞTRI ANTICI
DEPOZITARII CUNOAŞTERII Sezonul 11, episodul 7
Traducerea şi adaptarea VLAD[ONE]
În 2015, realizatorul de documentare Damien Nott
publică o arhivă cu peste 2.000 de imagini cu OZN-uri
surprinse pe cerul Australiei în ultimii trei ani.
Dumnezeule!
Pare a fi o rază de lumină.
De fapt, e deformată şi se roteşte.
Extraordinar!
Australia este un epicentru al apariţiilor OZN.
Am avut o intensificare a raportărilor de apariţii OZN,
cu precădere odată cu dezvoltarea Internetului,
însă toate dovezile demonstrează că OZN-urile
vizitează Australia de zeci de mii de ani.
Avem consemnări gravate în peşteri de către aborigenii australieni,
având o vechime de mii de ani.
Australia este unul dintre cele mai misterioase continente,
iar aborigenii au tot felul de poveşti despre zei ce coboară din cer.
Probabil că sunt unele dintre cele mai vechi poveşti de pe Pământ
ce fac referire la implicarea extraterestră.
Australia a rămas ca o ultimă frontieră,
mult timp după colonizarea Americii.
Abia în 1770, exploratorul britanic James Cook
a descoperit din întâmplare Australia,
iar abia în 1788 s-au pus bazele unei colonii pe Coasta de Est a Australiei,
constituită din ocnaşi aduşi din închisorile britanice.
Astăzi, zona Sydney, prima colonie britanică, este o metropolă agitată,
iar Australia a devenit o destinaţie turistică principală.
Însă, ascuns în spatele acestei faţade moderne,
se află aproape 4 milioane kmp de teren neexplorat şi slab populat,
cunoscut drept "regiune periferică".
Însă, deşi Australia este un teritoriu relativ nou pentru lumea vestică,
pentru cei aproape 700.000 de locuitori
care numesc continentul "casă strămoşească",
el are o istorie veche de zeci de mii de ani.
Australia are ceva foarte special.
Tot acest teritoriu uriaş a fost despărţit de restul lumii vreme de 40.000 de ani.
Este o situaţie cu care nu ne întâlnim prea des pe Pământ.
Dar ce s-a întâmplat pe această insulă, izolată vreme de zeci de mii de ani?
Când primii europeni au ajuns aici,
nu aveau prea multe cunoştinţe despre bolta cerească,
în vreme ce băştinaşii deţineau
cunoştinţe ancestrale despre sistemul solar şi constelaţii.
Cunoştinţele şi învăţăturile noastre sunt foarte vechi.
Antropologii au datat existenţa aborigenilor
ca având o vechime de 60.000 ani,
devenind astfel cea mai veche cultură din lume.
Triburile aborigene din Australia sunt unele dintre cele mai vechi.
Nicio altă cultură din lume nu se poate compara cu cele australiene.
Cunoştinţele lor sunt mai vechi decât ale noastre.
Triburile aborigene nu au o limbă scrisă.
Prin artă, muzică şi viu grai
transmit istoria şi cunoştinţele generaţiilor viitoare.
Trecutul lor este codificat pe diverşi pereţi din piatră de pe continent.
Tradiţiile noastre orale, poveştile noastre,
care sunt transmise de la o generaţie la alta,
învăţăturile şi cunoştinţele care ne-au fost date de zei,
toate sunt mai vechi cu cel puţin 10.000 de ani
faţă de situl Stonehenge din Anglia.
Sunt cu 20- 30 de mii de ani mai vechi decât piramidele din Egipt.
Aceste tradiţii ancestrale sunt în concordanţă
cu legătura Australiei cu stelele şi cu fiinţele care au venit de la ele.
Drept dovadă, adepţii paleoastronauticii
indică spre peşterile din regiunea nord-vestică Kimberley,
care conţin picturi cu fiinţe numite wandjina,
eroii din cer ai unui trib australian.
Aborigenii au tot felul de poveşti străvechi despre personajele wandjina,
despre mari eroi şi zei cereşti care au modificat continentul,
au creat râurile şi munţii, s-au luptat între ei, apoi au părăsit Pământul.
Dacă analizăm aceste personaje wandjina,
ele au feţe mari şi albe...
nu au gură cu care să comunice...
au ochi foarte mari şi negri...
şi există o aură în jurul capetelor lor...
ceva asemănător cu o cască de cosmonaut, probabil.
Deci, din multe puncte de vedere, aceste siluete wandjina
arată exact ca extratereştri Gri.
Aşadar, ar trebui să ne întrebăm
dacă nu cumva arta rupestră descrie extratereştri.
Ar putea aceste imagini chiar să descrie
extratereştri ce au vizitat Australia în trecutul îndepărtat?
Şi dacă da, mai cunosc locuitorii aborigeni de astăzi
înţelesurile din spatele acestei arte rupestre?
Toţi avem poveşti despre fiinţe cu vehicule spaţiale ce vin din stele,
pleacă la stele, şi tot aşa.
Pentru a le păstra şi transmite generaţiilor viitoare,
le-am gravat, le-am pictat, le-am cântat,
le-am transpus în dansuri, ca o garanţie că ele vor fi transmise urmaşilor.
Deci, când vizitatorii au plecat, noi le-am păstrat amintirea vie
şi nu vom uita niciodată lucrurile şi cunoştinţele pe care ni le-au transmis.
Australia este unul dintre puţinele locuri în care miturile încă trăiesc,
în care încă putem vorbi cu oameni ale căror poveşti
au fost transmise urmaşilor de-a lungul a mii de generaţii.
Iar ele vorbesc despre dascăli ce au coborât din cer
şi au oferit omenirii toate cunoştinţele.
Pentru mine, aceasta reprezintă o dovadă în favoarea teoriei paleoastronauticii.
Ar putea triburile băştinaşe australiene,
care au o tradiţie orală ce datează de zeci de mii de ani,
chiar să deţină secrete ale trecutului omenirii
pe care restul lumii încă nu le-a descoperit?
Poate că mai multe dovezi s-ar putea găsi
acordând atenţie descrierii unuia dintre cei mai importanţi zei ai lor.
Urmează...
Se zice că vârful muntelui ardea la fiecare aterizare.
Aterizările erau mereu asociate cu zgomot puternic...
... fum şi flăcări?
Parcul Naţional Brisbane Water. Statul Noul Wales de Sud, Australia.
Rezervaţia "Bulgandry" este una dintre numeroasele locaţii sacre indigene
în care pot fi întâlnite gravuri antice în piatră.
Despre multe se crede că ar data de mii de ani.
În februarie 2016, investigatorul şi editorialistul Giorgio Tsoukalos
s-a deplasat în Australia
pentru a-l întâlni pe venerabilul aborigen Kevin Gavi Duncan
şi pentru a se informa în legătură cu una dintre cele mai vechi gravuri de aici.
Deci, la ce ne uităm aici?
Această imagine îl reprezintă
pe cel pe care noi îl considerăm a fi Dumnezeul nostru creator, Baiame.
Astfel crede poporului nostru.
Baiame a venit dintr-un loc denumit de noi "Luceafărul de dimineaţă",
din interiorul Mirrabooka.
Mirra înseamnă "stele", iar booka înseamnă "râu".
Deci, este Calea Lactee, care "curge" pe cerul nopţii.
Serios?!
Aşadar, el este unul dintre acei eroi cereşti
care au venit din Calea Lactee?
Da.
Baiame este un erou ceresc şi e gravat, după cum se poate observa...
are braţele depărtate...
şi ţine Luna într-o mână...
şi Luceafărul de dimineaţă în cealaltă,
ceea ce se aseamănă cu ce numim noi planeta Pământ.
Iar acestea sunt cele două Luni existente
în preajma Luceafărului, în Mirrabooka,
de acolo de unde a venit Baiame.
Iar aceasta este barca.
A navigat pe Râul Vieţii din Mirrabooka, de-a lungul Tărâmului Ceresc.
Adică a navigat prin Calea Lactee?
Exact, a navigat prin Calea Lactee.
Iar acesta a fost vasul său, cu care a aterizat pe Pământ...
s-a izbit de vârful muntelui sacru Mount Yengo,
aflat în imediata apropiere.
Iar când ateriza, se spune că îi ieşeau flăcări de sub picioare
şi aprindeau vârful muntelui şi împrejurimile la fiecare aterizare.
Deci, aterizările erau mereu asociate cu zgomot puternic, fum şi flăcări?
Da.
Coada de flăcări apărută când Baiame părăsea vârful muntelui,
când Baiame a plecat, a fost atât de strălucitoare,
încât oamenii au interpretat-o ca fiind un fel de navă cosmică...
care tot vine şi pleacă,
iar aceasta este interpretarea simplistă a navei lui Baiame.
Dar este aşa pentru că vocabularul nu exista în acele vremuri.
Exact.
Deci, pentru mine, acestea înseamnă
o imaginaţie bogată în a descrie lucruri incredibile la care au fost martori.
Exact.
Se crede că acest sit ar avea între 8.000 şi 10.000 de ani vechime.
Aceste gravuri sunt cărţile noastre.
Se consideră că spun, în principiu, adevărul.
Deşi o parte din lumea occidentală
consideră că basmele băştinaşilor sunt folclor,
s-a descoperit recent că unele dintre poveştile lor
au corespondenţe în istorie.
În septembrie 2015,
savanţii care studiau cunoştinţele aborigenilor
despre creşterea nivelului oceanului din trecut,
au descoperit că se potrivesc cu înregistrările geologice.
Incredibil, aceste informaţii au fost consemnate cu exactitate,
deşi evenimentele au avut loc în urmă cu 7.000- 18.000 de ani.
Descoperiri similare ce denotă acurateţea miturilor aborigenilor
au fost publicate încă din anii 1980,
inclusiv cunoştinţe despre tsunamiuri, cutremure, erupţii vulcanice,
impacturi ale meteoriţilor şi eclipse solare din trecutul îndepărtat.
Poveştile lor despre evenimente ce s-au petrecut
acum 12.000 de ani sau chiar mai devreme
sunt confirmate astăzi de înregistrările geologice.
Este extrem de important,
întrucât, dacă spun adevărul despre evenimentele geologice,
am putea lua în considerare şi poveştile
sau amintirile lor despre fiinţe extraterestre,
spirite, fiinţe cereşti venite pe Pământ şi implicate în treburile oamenilor?
Eu cred că ar fi cazul.
Ar putea poveştile despre fiinţe cereşti să nu fie mituri, ci adevăruri istorice?
Ar fi putut zeii lor creatori să fie vizitatori extratereştri?
Posibile indicii suplimentare s-ar putea găsi prin examinarea dovezilor
despre o călătorie antică a egiptenilor în Australia.
În continuare...
Cât de vechi apreciezi că ar fi acestea?
Ne gândim că ar putea avea 4.600 de ani.
Avem poveşti despre vizitele lor
cu mult înainte de a ajunge europenii aici.
Regiunea Central Coast, Statul Noul Wales de Sud.
Adânc în interiorul Parcului Naţional Brisbane Water,
se găseşte un sit misterios, cunoscut drept "Gosford Glyphs".
Este constituit din doi pereţi masivi, de 2,5 metri înălţime,
încrustaţi cu peste 300 de gravuri antice,
gravuri despre care experţii afirmă că nu seamănă cu arta băştinaşilor,
ci cu hieroglifele egiptene.
După descifrarea textelor,
egiptologul Ray Johnson crede că situl reprezintă
piatra funerară a seniorului Nefer-ti-ru,
un membru al Casei Regale egiptene,
care a decedat în timp ce vizita zona, undeva între anii 2637- 2614 î.e.n.
În timpul vizitei din 2016, Giorgio Tsoukalos se întâlneşte
cu investigatorul local Evan Strong,
pentru a privi îndeaproape aceste gravuri enigmatice.
Incredibil!
Nu îmi vine să cred...
arată complet diferit faţă de fotografii.
Deci, ce spun aceste hieroglife?
Cel puţin o lespede vorbeşte despre doi fraţi,
doi prinţi veniţi din Egipt.
Naufragiaseră.
Unul dintre ei este muşcat de un şarpe şi moare.
Teoria este că a fost înmormântat aici, de aceea există hieroglifele...
... pentru că aici a murit...
însă mai există şi alţi pereţi cu simboluri amestecate.
Acesta de aici este de tipul filosofico-astrofizic
cu simboluri ce reprezintă tot felul de chestii ezoterice...
Toate simbolurile au fost interpretate de egiptologi?
Doar câteva au fost.
Au fost câţiva care s-au ocupat.
Şi răspunsul lor care a fost?
Raymond Johnson a fost printre primii care au venit şi au tradus.
A trimis câteva traduceri la Biblioteca din Cairo,
iar dr. Abou Dia' Ghazi a concluzionat, "Da, eşti pe calea cea bună".
Este ceva numit proto-egipteană.
Cât de vechi apreciezi că ar fi acestea?
Considerăm că, datorită multitudinii de simboluri, cel puţin o lespede
are o vechime de circa 4.600 de ani.
Există hieroglife care ţi-au atras atenţia?
Da, categoric!
Urmează-mă şi îţi voi arăta una.
Pe aceasta o numim "glifa OZN", (glifă = literă gravată, n.t.)
şi a fost denumită astfel încă de la început,
datorită asemănării cu un OZN.
E clar că are forma unui OZN.
Are razele... sau cum vrei să le numeşti...
Ce răspuns ai avea, dacă cineva ar spune
că nu este un OZN, că simbolul reprezintă altceva,
dar cu siguranţă nu un OZN?
Cineva parcă a sugerat că ar fi un giuvaer,
însă acela este un cu totul alt simbol, întors invers,
şi chiar nu au nicio legătură.
Este unul dintre simbolurile care nu au nicio legătură cu textele.
După părerea ta...
de ce crezi că egiptenii au bătut drumul până în Australia?
Cred că erau în căutarea învăţăturilor ezoterice.
- De la aborigeni? - Da.
Avem poveşti despre egiptenii antici,
poveşti aborigene despre sosirea lor şi despre vizitele făcute
cu mult înainte de venirea europenilor aici.
În mod firesc, ne-am fi împărtăşit ritualurile cu aceşti oameni,
pentru că aveau aceleaşi convingeri ca ale poporului nostru.
Egiptenii aveau aceeaşi legătură spirituală cu tărâmul ceresc.
Multe poveşti de pe tot cuprinsul continentului,
nu doar din această regiune, ci de pe întreg continentul,
vorbesc despre aceia care au venit pe mare,
au venit pe continent, iar unele dintre cunoştinţele,
învăţăturile şi tehnologiile noastre le-au luat cu ei înapoi,
iar dacă cercetaţi puţin, în ultimele piramide descoperite
s-au găsit bumeranguri făcute din fier de aici
şi hieroglife cu indivizi negri
aruncând cu bumeranguri pentru a doborî raţe sau gâşte.
Întrebarea ar fi, cum de ne-au pictat şi gravat pe pereţi,
dacă nu au venit aici?
Iar dacă acea întâlnire şi relaţie ar fi fost neimportante,
ei nu le-ar fi zugravit.
Trebuie să fi fost determinante, dacă au fost zugrăvite.
Relicve aborigene găsite în Egipt?
Hieroglife găsite în Australia?
Ar fi putut reprezenta continentul un loc de pelerinaj pentru vizitatori
în căutarea unei legături cu aşa-numiţii zei?
Adepţii paleoastronauticii spun că da
şi sugerează că o dovadă în plus pentru această conexiune nepământeană
ar putea fi găsită într-o structură megalitică uitată de timp.
În continuare...
Aceasta pune cultura aborigenă într-o cu totul altă lumină.
I-a întrebat pe aborigeni, "De unde veniţi voi?",
iar poporul nostru a indicat întotdeauna cerul.
Mullumbimby, Statul New South Wales, 1939.
Frederic Slater, preşedintele Societăţii de Arheologie din Australia
este însărcinat să investigheze un complex aborigen nou descoperit,
format din 188 de pietre verticale.
Slater porecleşte formaţiunea "Stonehenge-ul Australiei"
şi îşi formează convingerea
că acesta a fost unul dintre cele mai vechi complexe din lume,
precedându-le pe cele descoperite în Europa şi Orientul Apropiat.
Frederic Slater descoperă că situl pe care îl studia
era doar o parte dintr-un sit mult mai mare
şi era în concordanţă cu legile sacre, miturile şi legendele aborigenilor.
Ulterior, Frederic Slater sugerează că, în loc de Africa,
poate că ar trebui să reanalizăm
evoluţia omului ca începând din Australia.
El face un pas înainte, declarând că, în Australia,
aborigenii au fost mult mai avansaţi
faţă de oricare altă cultură de pe planetă.
A sfârşit prin a fi considerat nebun de către comunitatea academică.
Latifundiarii au fost atât de înspăimântaţi de controversa
care s-ar fi putut isca în urma declaraţiilor,
încât aproape au distrus situl cu buldozerele.
Există multe situri megalitice circulare în Marea Britanie şi Europa.
Stonehenge este unul dintre cele mai cunoscute.
Toate au ceva în comun cu observatoarele astronomice.
Stonehenge-ul aborigen ar putea schimba perspectiva asupra indigenilor
şi asupra complexităţii societăţii lor,
în cazul în care au avut structuri astronomice
care să le înlesnească supravegherea cerului.
Ar putea "Stonehenge-ul Australiei" să ne ofere o perspectivă
asupra altor formaţiuni monolitice descoperite pe întreaga planetă?
Dacă da, scopul lor este de a furniza date
despre o conexiune cu o altă lume?
Masivul stâncos Uluru Rock, cunoscut şi ca Ayers Rock,
se află aproximativ în centrul continentului,
la peste 2.000 km distanţă de cel mai mare oraş australian.
Această anomalie geologică
este una dintre cele mai mari stânci solitare din lume.
Are o lungime de peste 3 km şi o înălţime de peste 300 de metri.
Este, de fapt, vârful unei imense stânci verticale,
care se continuă sub suprafaţă încă 5 kilometri.
Este o imensă stâncă eratică sedimentară
aşezată în mijlocul deşertului,
iar geologii nu au nicio explicaţie despre cum s-a format Ayers Rock.
Lasă impresia că a fost săltată din altă parte,
adusă şi trântită în mijlocul continentului.
Pentru triburile aborigene,
Uluru este unul dintre locurile sacre şi de pelerinaj.
Ele îl consideră ombilicul planetei.
În cosmologia aborigenă, natura are rol de Biblie.
Aşadar, Uluru Rock are o mare semnificaţie,
pentru că au integrat în arhiva culturală
momentul când lumea a fost făurită de spirite cereşti venite pe Pământ.
Miturile Creaţiei de la Uluru Rock sunt asociate cu Şarpele Curcubeu.
Despre această fiinţă divină se spune că a venit din cer,
având în pântece întreaga Creaţie, inclusiv primele fiinţe umane.
Pe Şarpele Curcubeu, noi îl numim Gria
şi este evocat de toate triburile aborigene din Australia.
Este un element comun tuturor triburilor,
pentru că a fost considerat simbolul sacru al Creaţiei.
Un iniţiat ne-a povestit un mit fascinant despre Uluru.
Anume că noi am fost sădiţi prin intermediul unei suliţe
venită prin spaţiu din Constelaţia Pleiadelor.
Iar Uluru este locul unde a lovit pământul.
Aşadar, Uluru şi al său mit al Creaţiei cu Şarpele Curcubeu
ar putea fi elocvent pentru teoria "însămânţării".
Adepţii paleoastronauticii au sugerat
că Pământul a fost însămânţat de fiinţe străine într-un trecut îndepărtat.
Ar putea fi adevărat?
Dacă da, poveştile aborigenilor reflectă acest adevăr?
Când primii europeni au ajuns aici,
căpitanul Phillip, navigatorul englez
care a fondat colonia britanică din Sydney...
i-a întrebat pe aborigeni...
"De unde veniţi voi?",
iar poporul nostru a indicat întotdeauna cerul.
Nu îi venea să creadă că asemenea oameni,
care trăiau după Legile Naturii, spun că vin din cer.
Ar fi putut omenirea să fie însămânţată pe Pământ,
aşa cum susţin iniţiaţii aborigeni?
Iar acest adevăr ar putea fi codificat în relieful australian,
păstrat pentru generaţiile viitoare?
Investigatorii sugerează că unele situri aborigene sacre
continuă să servească drept avanposturi extraterestre.
În continuare...
Aveau poveşti despre lucruri misterioase, oameni ce dispăreau,
zgomote ciudate şi apariţii ale unor creaturi bizare.
Unii chiar au călătorit înapoi la Luceafărul de dimineaţă.
Munţii Albaştri. Australia.
De-a lungul pereţilor peşterii "Red Hands" (mâini roşii) ,
se află amprentele ale unor aborigeni antici, bărbaţi, femei şi copii.
Picturile reprezintă o mărturie a prezenţei lor pe Pământ
în urmă cu sute sau chiar mii de ani.
Conform bătrânilor locului, locaţia a servit
drept loc de iniţiere a războinicilor tineri
şi era aici pe vremea când învăţăturile despre pământ şi cer
au fost transmise de zei pentru generaţiile viitoare.
Ne lăsăm imaginea pe pereţii peşterii, de exemplu, urmele mâinilor noastre,
încă de când suntem copii.
Astfel s-a întâmplat generaţie după generaţie.
Munţii Albaştri sunt o zonă sacră, un loc sacru, în special înălţimile,
pentru că ne aduc mai aproape de Baiame, de Dumnezeu.
Muntele Yengo... locul unde a coborât
zeul creator Baiame...
se află aici, în lanţul muntos Munţii Albaştri.
Şi curios, zona este bine-cunoscută astăzi
pentru dispariţiile misterioase ale numeroşilor călători...
excursionişti... şi militari...
pe lângă numărul mare de OZN-uri reperate.
Munţii Albaştri sunt cunoscuţi internaţional
ca fiind un epicentru al apariţiilor OZN şi al misterelor.
Cu siguranţă există o mulţime de mistere în Munţii Albaştri.
Excursionişti, călători, exploratori... toţi au poveşti cu mistere,
oameni care dispar, tuneluri ciudate, zgomote bizare
şi creaturi neobişnuite.
Apariţiile OZN din Munţii Albaştri
au făcut obiectul multor articole din presă, emisiuni radio şi cărţi.
O mulţime de oameni au venit să se documenteze în ultimii zeci de ani
şi să consemneze propriile experienţe.
Avem o tradiţie ce conţine sute de apariţii.
Chiar eu am strâns circa 800 de apariţii OZN.
Iar numărul creşte încontinuu.
Avem poveşti despre OZN-uri în rândul primilor colonişti,
datând, aproximativ, din... 1850.
Există o poveste de prin anii 1890,
despre un fermier care îşi ara câmpul, iar o navă,
un vehicul argintiu, a apărut deasupra stâncilor.
Fermierul s-a oprit şi a privit-o până a dispărut.
A revenit după lăsarea întunericului şi a aterizat.
Fermierul şi-a luat puşca şi a mers să vadă
ce se petrece, însă nava a decolat.
Eu aş sugera că Munţii Albaştri
au servit drept loc de întâlnire pentru extratereştri
aparţinând unei civilizaţii avansate din spaţiu.
Este interesant de observat că există
mai multe cordoane ombilicale pe planetă.
Această locaţie specială este poziţionată la latitudinea de -33.
Ceea ce înseamnă că este aliniată cu centrul galaxiei.
Există o analogie interesantă cu latitudinea 33 de pe Pământ.
Iar despre această locaţie specială se consideră
că este vizitată permanent din diferite părţi ale sistemului solar,
din diferite părţi ale galaxiei şi chiar de dincolo de galaxia noastră.
Ai văzut chestia aia?
Există o activitate OZN intensă.
Avem aici ceva ce s-ar asemăna cu o poartă stelară,
un portal către o altă dimensiune sau, poate, un salt în hiperspaţiu,
iar dintr-un anume motiv,
Australia a fost locul în care "ei" au amplasat
acest portal folosit de extratereştri.
Ar putea Munţii Albaştri să funcţioneze ca un portal extraterestru?
Aceasta să fie explicaţia pentru fenomenele bizare raportate în zonă?
Dacă da, există vreo legătură cu triburile aborigene din regiune?
Există poveşti spuse de iniţiaţi, despre oameni care au călătorit
înapoi la Luceafărul de dimineaţă... apoi s-au reîntors.
Şi nu este vorba despre răpiri,
ci despre faptul că au plecat...
s-au dus acolo, apoi s-au reîntors aici.
Aborigenii australieni au o legătură şi o relaţie
cu ceea ce numim extratereştri şi OZN-uri,
care se desfăşoară de zeci de mii de ani.
Ei au cunoştinţă despre tipurile de vizitatori veniţi din spaţiul cosmic.
Nu e o noutate.
S-a mai întâmplat de sute de ori înainte.
De unde ştim?!
Din toate vestigiile rămase de la antici.
Numai un prost ar spune, "A, nu, doar noi suntem aici,"
"în această vastitate a spaţiului".
Chiar ar putea avea aborigenii australieni
o relaţie cu fiinţe nepământene?
Fiinţe care au vizitat continentul vreme de mii de ani?
Adepţii paleoastronauticii sugerează că dovezi suplimentare
legate de un contact extraterestru ar putea fi găsite
prin studierea ritualurilor numite "Timpul Visării".
În vreme ce străzile din Sydney sunt un furnicar de muncitori şi turişti,
la peste 800 km depărtare,
iniţiaţii aborigeni, denumiţi "oamenii cunoaşterii",
se pregătesc pentru o ceremonie a "Visării".
"Timpul Visării" este sacru pentru aborigeni
şi reprezintă un concept spiritual complex de transcendere a timpului.
La Început, au existat marile spirite.
Au venit de la stele şi au coborât în acest loc.
Iniţiaţii, conducătorii spirituali ai triburilor aborigene,
nu doar vor cânta, ci vor folosi şi tehnici de hipnoză,
de exemplu, instrumentul didgeridoo, care produce un murmur.
Acesta la va modifica starea.
Îi va conecta la "Calea Visării", la tărâmuri nevăzute,
pentru a se sfătui cu strămoşii şi cu zeii.
"Calea Visării" este un loc în care s-au acumulat
cunoştinţe, imagini şi poveşti.
Este asemenea altor tradiţii, care consideră că există un loc
în care au fost înregistrate toate evenimentele ce au avut loc
şi care poate fi accesat de iniţiaţi.
Nu există niciun alt concept mai important în cosmologia aborigenă
decât conceptul "Timpul Visării".
Câteodată, mai este denumit şi "Calea Tăcerii".
Adepţii paleoastronauticii sugerează
că, din multe puncte de vedere, conceptul "Calea Tăcerii"
oglindeşte ideea hindusă despre "Înregistrările Akashic"...
o colecţie de cunoştinţe despre trecut, prezent şi viitor,
despre care se crede că ar fi codificată
într-o existenţă non-fizică denumită "planul astral".
"Înregistrările Akashic" sunt un fel de hologramă uriaşă,
un tărâm holografic în care putem păşi pentru a dobândi cunoştinţe,
pentru a accesa informaţii...
şi poate chiar pentru a intra în legătură cu fiinţe extraterestre.
Este remarcabil că aborigenii au un concept
care se potriveşte nu doar cu "Înregistrările Akashic",
ci şi cu ideea despre o paradigmă holografică.
În 1997, fizicienii au propus o idee revoluţionară,
numită "paradigma holografică".
Teoria este identică cu conceptul antic al indigenilor australieni
şi, de asemenea, cu tradiţia hindusă.
Teoria Universului Holografic sugerează că lumea pe care o vedem
este o proiecţie bi-dimensională.
Ceea ce percepem drept obiecte palpabile
sunt, de fapt, frânturi de informaţii.
Există ideea că, probabil, Universul nu este tridimensional,
ci o proiecţie rezultată din cadre bi-dimensionale...
că a fi o hologramă...
ceva asemănător filmului The Matrix...
şi că noi ne-am afla în interiorul a ceva ce pare 3-D,
când, de fapt, este doar o iluzie.
Deşi această teorie pare exagerată
în 2013, cercetătorii de la Universitatea Ibaraki din Japonia
au descoperit că modelul teoretic este fezabil matematic
şi s-ar putea să fie corect.
Avem această paralelă între "Timpul Visării" al aborigenilor,
"Înregistrările Akashic" hinduse
şi "Teoria Universului Holografic"...
adică ceva ce pare a fi un fel de tehnologie extraterestră
care pune toate informaţiile din Univers într-un singur loc.
Este posibil ca iniţiaţii aborigeni să pătrundă într-un alt plan
pe parcursul desfăşurării ceremoniilor?
Un plan pe care cele mai luminate minţi de astăzi
încă nu îl înţeleg pe deplin?
Dacă da, ar putea sta aceasta drept dovadă
a legăturii dintre această cultură aborigenă şi fiinţe extraterestre?
Nu trebuie să uităm că aborigenii sunt
ultima noastră legătură directă cu trecutul nostru extraterestru.
Avem obligaţia să ascultăm,
pentru că un lucru este clar...
mesajul din poveştile lor este limpede...
nu suntem singuri în Univers.
Noi suntem extratereştri!
Trupurile ne sunt făcute din ţărână,
însă spiritul vine de la Luceafărul de dimineaţă.
Ne tragem din alt loc, din altă lume.
Am fost aduşi aici acum mult timp, pentru a popula acest loc
pe care toţi îl numim Pământ.
Ar putea Depozitarii Cunoaşterii aborigeni să servească
drept legătură directă cu creatorii noştri extratereştri?
Ar putea exista în tradiţiile lor mesaje lăsate pentru omenire?
De vreme ce ne aflăm în pragul unui nou nivel al ştiinţei şi inteligenţei,
poate vom descoperi că poveştile celei mai vechi culturi
ne vor dezvălui nu doar adevăratele origini...
ci şi ce destin vom avea.
Traducerea şi adaptarea VLAD[ONE]